ФАКУЛТЕТ ОРГАНИЗАЦИОНИХ НАУКА

УНИВЕРЗИТЕТА У БЕОГРАДУ

Јове Илића 154, Београд

**Изборном већу Факултета организационих наука**

**Предмет: Избор једног сарадника у звање асистента за ужу научну област Рачунарска статистика**

Одлуком Изборног већа Факултета организационих наука, Универзитета у Београду, 05-02 бр. 4/54 од 31.10.2019. године, расписан је конкурс за избор једног сарадника у звање **асистента**, на одређено време од три године, са пуним радним временом, за ужу научну област **Рачунарска статистика**.

Одлуком Изборног већа Факултета организационих наука, Универзитета у Београду, 05-02 бр. 4/54-1 од 31.10.2019. године, именовани смо за чланове Комисије за припрему Извештаја о пријављеним кандидатима, у следећем саставу:

1. др Зоран Радојичић

редовни професор ФОН-а, Универзитета у Београду – председник

2. др Александар Ђоковић

ванредни професор ФОН-а, Универзитета у Београду – члан

3. др Срђан Богосављевић

редовни професор у пензији Економског факултета, Универзитета у Београду – члан

На основу увида у достављени конкурсни материјал, Комисија упућује Декану и Изборном већу Факултета следећи

**И З В Е Ш Т А Ј**

Конкурс за избор једног сарадника у звање **асистента** за ужу научну област **Рачунарска статистика** објављен је у огласним новинама Националне службе за запошљавање „Послови“, бр. 854 од 06.11.2019. године.

У предвиђеном року пријављен је кандидат **Никола Цветковић**.

**1. ПОДАЦИ О КАНДИДАТУ**

**1.1. Биографски подаци и подаци о образовању**

Никола Цветковић рођен је 24.12.1993. године у Београду. Прву економску школу, смер банкарски службеник, завршио је 2012. године као носилац Вукове дипломе. Исте године уписао је Факултет организационих наука, Универзитета у Београду, студијски програм Информациони системи и технологије. Положио је све испите предвиђене наставним планом и програмом и дипломирао у септембру 2016. године на Катедри за операциона истраживања и статистику под менторством проф. др Александра Ђоковића, са просечном оценом 9.70 и стекао звање дипломирани инжењер организационих наука.

Школске 2016/17 године уписао је Мастер академске студије на Факултету организационих наука на студијском програму Пословна аналитика, модул Пословна статистика. Положио је све испите предвиђене наставним планом и програмом и одбранио завршни мастер рад у септембру 2018. године на Катедри за операциона истраживања и статистику са просечном оценом 9.80 и стекао звање мастер инжењер организационих наука.

Школске 2018/19 године уписао је Специјалистичке студије на Факултету организационих наука на студијском програму Менаџмент и информациони системи, модул Операциона истраживања и рачунарска статистика.

Школске 2019/20 године уписао је Докторске академске студије на Факултету организационих наука на студијском програму Информациони системи и квантитативни менаџмент, модул Операциона истраживања.

**1.2. Радно и наставно искуство**

Никола Цветковић од септембра 2016. године до октобра 2017. радио је као софтверски инжењер у софтверској фирми Logit са посебним интересовањем за анализу и обраду података. Од новембра 2017. године ангажован је на Факултету организационих наука као сарадник у настави, за ужу научну област Рачунарска статистика. Као сарадник у настави учествовао је у извођењу наставе на предметима *Теорија вероватноће, Статистика, Линеарни статистички модели* и *Анализа података*.

Обавезну стручну праксу током мастер академских студија обавио је на Факултету организационих наука, на Катедри за операциона истраживања и статистику, у Лабораторији за статистику.

Поседује искуство у раду са студентима на Факултету организационих наука.

Такође, током рада на Факултету организационих наука учествовао је 2019. године у реализацији годишње анкете о искуствима са студија дипломираних студенaта. Такође, 2019. године био је члан комисије за унос и верификацију података неопходних за формирање Коначне ранг листе за упис у прву годину основних академских студија. У школској 2018/19 и 2019/20 именован је за ментора студентима прве године Факултета организационих накука.

**1.3. Остали биографски подаци**

Никола Цветковић течно говори енглески језик, а поред тога служи се и немачким језиком.

Два пута био је носилац стипендије коју додељује Фонд за младе таленте за стипендирање најбољих студената у Републици Србији.

У току студирања кандидат је био члан студентског парламента Факултета организационих наука. Као члан футсал секције факултета учествовао је на бројним домаћим и међународним турнирима и освојио велики број медаља.

Познаје рад на рачунару, заједно са великим бројем програмских језика и статистичких пакета за обраду података попут *SPSS* i *R*.

Никола Цветковић 2018. године био је ангажован као експерт од стране консултантске куће ”GOPA” и одржао три обуке за коришћење статистичког пакета за обраду података *SPSS.*

**1.4. Библиографија**

Кандидат Никола Цветковић, у сарадњи са другим ауторима, објавио је више научних радова.

**Категорија M30**

**Cvetković, N.**, Marinović, M., & Spajić, N.:A.: *Development of a smart agriculture automation system based on Internet of Things and use of Raspberry Pi.* XVI International Symposium SymOrg 2018: Doing Business in the Digital Age: Challenges, Approaches and Solutions, Zlatibor 2018, pp.90-95, ISBN:978-86-7680-361-3, **M33**

**Cvetković, N.**, Dragović, N. & Đoković, A.:*Field stress detection algorithm using remote sensing.* XVI International Symposium SymOrg 2018: Doing Business in the Digital Age: Challenges, Approaches and Solutions, Zlatibor 2018, pp.229-235, ISBN:978-86-7680-361-3, **M33**

**Категорија M50**

**Cvetković, N.,** Dobrota, M., Đoković, A. &Dragović, N.: *Field stress detection using remote sensing in agriculture,* INFO M, Fakultet organizacionih nauka, Beograd, Vol.69, ISSN:1451-4397, **М52**

**Категорија M60**

Radojičić, M., Đoković, A., Radovanović, S., **Cvetković, N.** (2019) Zlatna kopačka – kritika trenutne metodologije. In Proceedings of XLVI International Symposium on Operational Research - SYM-OP-IS 2019 (in press). September, 15th-18th, Kladovo, Serbia. **M63**

**Завршни рад основних академских студија**

**Cvetković, N.** (2016) Primena multivarijacione analize u daljinskom uzorkovanju u poljoprivredi. Diplomski rad, Univerzitet u Beogradu, Fakultet organizacionih nauka.

**Завршни рад мастер академских студија**

**Cvetković, N.** (2018) Klasifikacija useva u daljinskom uzorkovanju u poljoprivredi. Univerzitet u Beogradu, Fakultet organizacionih nauka.

**2. ЗАКЉУЧАК И ПРЕДЛОГ КОМИСИЈЕ**

На основу увида у достављену документацију, Комисија је констатовала да је кандидат Никола Цветковић поднео документа према условима конкурса. Кандидат задовољава формалне услове конкурса предвиђене Законом о високом образовању и Статутом Факултета организационих наука за избор у звање **асистента**.

На основу свега наведеног, Комисија је донела закључак да кандидат Никола Цветковић поседује одговарајућу научну, стручну и педагошку оспособљеност. Кандидат Никола Цветковић је завршио основне студије са просечном оценом 9.70. Такође, Никола Цветковић је школске 2017/18 завршио мастер академске студије на Факултету организационих наука, студијски програм Пословна аналитика, модул Пословна статистика са просечном оценом 9.80. Са друге стране, истиче се досадашње искуство које кандидат Никола Цветковић поседује у наставним и педагошким активностима у ужој научној области са студентима Факултета организационих наука. Поред тога, евидентна је оријентисаност кандидата Николе Цветковић ка научно-истраживачком раду.

На основу свега наведеног, Комисија предлаже Декану и Изборном већу Факултета организационих наука да се кандидат **Никола Цветковић** изабере у звање **асистента** за ужу научну област **Рачунарска статистика**, на одређено време од три годинe, са пуним радним временом.

У Београду,

Дана 29.11.2019. године

**Комисија:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Зоран Радојичић

редовни професор ФОН-а, Универзитета у Београду – председник

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Александар Ђоковић

ванредни професор ФОН-а, Универзитета у Београду – члан

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Срђан Богосављевић

редовни професор у пензији Економског факултета, Универзитета у Београду – члан